jkorsvik/nowiki_second_scrape_merged huggingface dataset:
Margaret Molesworth

Margaret «Mall» Molesworth (født 1894 i Brisbane i Queensland, død 9. juli 1985) var en australsk tennisspiller.
Molesworth vant den første singlefinalen for damer i Grand Slam-turneringen  Australasiatiske mesterskapet i 1922. Hun beseiret Esna Boyd med 6-3, 10-8 i finalen som ble spilt på gressbanen på Warehousemen´s Cricket Club i Albert Park i Melbourne. Hun vant også turneringen i 1923, i finalen møtte hun også denne gang Esna Boyd som hun beseiret med 6-1, 7-5. 
Drøyt ti år senere, i 1934 spilte hun i singlefinalen i det australske mesterskapet, men hun tapte til Joan Hartigan med 1-6, 4-6. Men hun vant doubleturneringen samme år sammen med Emily Hood Westacott. Det var forøvrig deres tredje doubletittel. De vant også i 1930 og 1933.


== Grand Slam-titler ==
 Australske mesterskapet
Single damer – 1922 (hun beseiret Esna Boyd med 6-3, 10-8 i finalen)
Single damer – 1923 (hun beseiret Esna Boyd med 6-1, 7-5 i finalen)
Double damer – 1930 (sammen med Emily Hood Westacott)
Double damer – 1933 (sammen med Emily Hood Westacott)
Double damer – 1934 (sammen med Emily Hood Westacott)


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Alkoholfritt øl

Alkoholfritt øl er øl i skatteklasse A. Alkoholloven definerer i § 1-3 alkoholfri drikk som «drikk som inneholder under 0,7 volumprosent alkohol», og øl kan derfor inneholde opp mot 0,7% alkohol selv om det betegnes som alkoholfritt i Norge. Samtidig plikter ikke produsenten å  opplyse om alkoholinnholdet så lenge drikken ikke inneholder over 1,2 volumprosent alkohol.I Norge er det særlig merkene Munkholm fra Ringnes og Clausthaler fra Hansa som benevnes som alkoholfritt øl. En helt alkoholfri ølart er vørterøl. I desember 2006 ble det solgt 915 000 liter alkoholfritt øl, det var en økning på 9% i forhold til desember 2005. Totalt økte salget av alkoholfritt øl i 2006 med 22% i forhold til 2005, mens totalomsetningen av alt øl økte med 4,1%. [trenger oppdatering]


== Referanser ==


== Eksterne lenker ==
Om alkoholfritt øl hos Forbrukerrådet
«Vil ha alkoholfritt øl – også i jula» - Artikkel fra NTB hos Hegnar Online
Foreningen for spanske språkakademier

Foreningen for spanske språkakademier (spansk: Asociación de Academias de la Lengua Española) ble opprettet i Mexico i 1951 og representerer unionen av alle de forskjellige språkakademiene i den spansktalende verden.


== Liste over akademiene i foreningen ==

 Spania Real Academia Española (opprettet i 1713)
 Colombia Academia Colombiana de la Lengua (1871)
 Ecuador Academia Ecuatoriana de la Lengua (1874)
 Mexico Academia Mexicana de la Lengua (1875)
 El Salvador Academia Salvadoreña de la Lengua (1876)
 Venezuela Academia Venezolana de la Lengua (1883)
 Chile Academia Chilena de la Lengua (1885)
 Peru Academia Peruana de la Lengua (1887)
 Guatemala Academia Guatemalteca de la Lengua (1887)
 Costa Rica Academia Costarricense de la Lengua (1923)
 Filippinene Academia Filipina de la Lengua Española (1924)
 Panama Academia Panameña de la Lengua (1926)
 Cuba Academia Cubana de la Lengua (1926)
 Paraguay Academia Paraguaya de la Lengua Española (1927)
 Den dominikanske republikk Academia Dominicana de la Lengua (1927)
 Bolivia Academia Boliviana de la Lengua (1927)
 Nicaragua Academia Nicaragüense de la Lengua (1928)
 Argentina Academia Argentina de Letras (1931)
 Uruguay Academia Nacional de Letras, del Uruguay (1943)
 Honduras Academia Hondureña de la Lengua (1949)
 Puerto Rico Academia Puertorriqueña de la Lengua Española (1955)
 USA Academia Norteamericana de la Lengua Española (1973)


== Eksterne lenker ==
(es) Offisielt nettsted 
(en) Asociación de Academias de la Lengua Española – kategori av bilder, video eller lyd på Commons
Iberoromanske språk

Iberoromanske språk er en undergruppe i den romanske språkfamilien. Denne gruppen består av de språkene som utviklet seg fra latin på Den iberiske halvøy. Den er delt inn i østiberiske og vestiberiske språk. Det eneste øst-iberiske språket er katalansk.
De fire største iberoromanske språkene er:

Katalansk
Galisisk
Portugisisk
Spansk (kastiljansk)I tillegg er det tre mindre grupper av iberoromanske språk: asturleonesisk, aragonesisk og oksitansk.


== Kilder ==
(no) Iberoromanske språk i Store norske leksikon
Galloiberiske språk

Galloiberiske språk er ei undergruppe av romanske språk. I denne gruppa finner man de romanske språkene som snakkes på Den iberiske halvøy og i Frankrike.
De største av disse språkene er spansk, fransk, portugisisk, katalansk, galisisk og oksitansk.
Lasse Gjertsen

Lasse Gjertsen, også kjent som Lassegg, (født 19. juli 1984 i Larvik) er en norsk animatør som er blitt kjent for videoen Hyperactive. Videoen ble lagt ut på YouTube i mai 2006 der Gjertsen opptrer som en hyperaktiv «human beatbox». Videoene hans er sett over 49 millioner ganger per februar 2021. Gjertsen har utdannelse fra animasjonslinjen på Møre Folkehøgskule i Ørsta og animasjonslinjen på Kent Institute of Art & Design i England.Lasse Gjertsens video Hyperactive var nominert til i kategorien Most Creative-video i YouTubes 2006 Video Awards, hvor den endte på en tredjeplass.I tillegg til videoarbeidet har Gjertsen produsert et album med electronica-musikk.Gjertsen har de siste årene jobbet for NRK med produksjon av seersuksessen Minibarna, der han lager animasjon og legger stemmer på de animerte innslagene.
Sammen med Rune Røsting og Karl Arthur Pedersen vant han Gullruten 2021 i klassen beste vfx for NRKs serie Minibarna og ble nominert i samme klasse for serien under Gullruten 2022.


== YouTube video-kronologi ==


== Referanser ==


== Eksterne lenker ==
Lasse Gjertsen's channel på YouTube
Artikkelen har ingen egenskaper for filmpersondatabaser i Wikidata
2 mill. har sett filmen i Østlandsposten
Lasses Shit – Biografi på NRK Urørt
Lasse Gjertsen på YouTube
'Amateur' Night An Unrefined Musician Uses Stop-Motion Video To Play a Catchy Tune i The Wall Street Journal 2006-12-12
Det nye TV-universet i Dagbladet 2006-05-09
Lasse blir hoffanimatør? i Østlandsposten 2009-04-25
Wilhelm Andreas Falck

Wilhelm Andreas Falck (født 1734 i Kristiania, død 28. mai 1814 i Sandefjord) var en norsk prest.


== Ungdom og utdannelse ==
Wilhelm Andreas Falck var sønn av Wilhelm Falck og Margreta Olsdatter. Han gikk på Kristiania latinskole, og reiste i 1754 til Københavns Universitet for å studere videre. Der tok han anneneksamen i 1755, drog hjem igjen, men fortsatte studiene etter en stund og fikk embetseksamen i 1757.
Hjemme i Holmestrand fikk han post som huslærer hos kaptein Hageman. Seinere var han pedagog i Kristiania til han ble ansatt som kapellan hos Henrik Wissing Ørsted i Hedrum i 1763.
Falck giftet seg i 1765 med Fredrika Sofia Ørsted og fikk 13 barn med henne, hvorav seks vokste opp. 


== Prest på Nøtterøy ==
I 1773, da han var 39 år, ble han kalt til sogneprest på Nøtterøy. I denne stillingen var han en nidkjær og samvittighetsfull prest. Han opparbeidet seg et godt omdømme, og folk besøkte kirken flittig i hans 40-årige embetstid.
Wilhelm Andreas Falck søkte avskjed fra prestestillingen i 1813 og flyttet til sin datter i Sandefjord. Han døde etter kort tid, og ble begravet i Sandeherred kirke.


== Referanser ==


== Litteratur ==
Berg, Lorens (1922). Nøtterø - en bygdebok. Kristiania: Carl Falck, Tønsberg. 


== Eksterne lenker ==
Vestfold-slekt: Oversikt over prester på Nøtterø
Lee McCulloch

Lee Henry McCulloch (født 14. mai 1978 i Bellshill i North Lanarkshire i Skottland) er en skotsk fotballspiller som spiller for Kilmarnock FC.
Han startet sin karriere som tenårig spiss hos Motherwell FC i Skotsk Premier League. Etter å hatt en god scoringsstatistikk de to siste årene i klubben gikk han til Wigan i 2001 for 700 000 pund. Det var da klubbrekord for Wigan, som da lå på tredje øverste nivå i engelsk fotball. Etter som han spilte for Wigan fant de ut at han passet bedre på midtbanen og det er der han spiller for Wigan.
Han har åtte landskamper for Skottland.


== Referanser ==


== Eksterne lenker ==
(en) Lee McCulloch – UEFA 
(en) Lee McCulloch – Transfermarkt 
(en) Lee McCulloch – Transfermarkt (manager) 
(en) Lee McCulloch – national-football-teams.com 
(en) Lee McCulloch – WorldFootball.net 
(en) Lee McCulloch – Soccerbase.com 
(en) Lee McCulloch – FootballDatabase.eu 
(en) Lee McCulloch – Soccerway 
(en) Lee McCulloch – EU-Football.info 
(en) Lee McCulloch – Skottlands fotballforbund
Alitalia

Alitalia  – Linee Aeree Italiane (IATA kode «AZ», ICAO kode «AZA») var fra 1946 til 2021 Italias nasjonale flyselskap, da det ble overtatt av ITA Airways, ITA.Selskapet ble opprettet 16. september 1946 som Aerolinee Italiane Internazionali av British European Airways og den italienske stat. Selskapet hadde inntil det ble overtatt av ITA, et rutenettverk som spente over Europa, med interkontinentale flygninger til Nord- og Sør-Amerika, Afrika og Asia. Selskapet hadde om lag 18 000 ansatte. Hovedflyplassene i rutenettverket var Malpensa-lufthavnen i Milano og Leonardo da Vinci-lufthavnen i Roma.
Selskapet fusjonerte med Linee Aeree Italiane i 1957 og ble da hetende Alitalia Linee Aeree Italiane. Staten overtok selskapet i 1961. I 2015 kjøpte Etihad Airways 49 % av aksjene. Den 17. mars 2020 overtok den italienske staten alle aksjene i selskapet.I 2001 ble Alitalia medlem av luftfartsalliansen SkyTeam. Alitalia havnet i økonomiske vanskeligheter etter nedgangen i luftfartsindustrien i 2001, og i 2004 var selskapet på randen av konkurs. Tiden var preget av konflikter mellom fagforeningene og selskapets ledelse med ulovlige streiker som rammet mange passasjerer. Konkurranseregler vanskeliggjorde forsøk på å få selskapet på økonomisk fote gjennom subsidier.Langdistanseflåten besto av Boeing 767-300 (13 fly) og Boeing 777 (10 fly) maskiner. På mellomdistanse hadde Alitalia flere McDonnell Douglas MD-80 (74 fly), i tillegg til noen nyere Airbus A319 (12 fly), A320 (11 fly) og A321 (23 fly) maskiner. Alitalia hadde også noen mindre Embraer 170, Embraer ERJ145 og ATR 72-maskiner.


== Referanser ==


== Eksterne lenker ==
Offisielt nettsted 
(en) Alitalia – kategori av bilder, video eller lyd på Commons 
(en) Alitalia – galleri av bilder, video eller lyd på Commons
Darkwing Duck

Darkwing Duck er en amerikansk animert action- og eventyrserie som gikk på ABC fra 1991 til 1992. Serien handler om en maskert helt, kjent som Darkwing Duck. Hovedkarakteren kan sammenlignes med Batman, siden begge to er rike og har høyteknologisk utstyr for å redde byen fra skurkene. Serien er egentlig en spinoff fra to episoder i serien DuckTales. Den er produsert av Disney. 
I Norge ble serien sendt på TV3 og utgitt på VHS på 1990-tallet. I dag er serien på Disney+.  


== Handling ==
Hovedfiguren Darkwing Duck er en rik and som bruker sine penger for å redde byen «St. Canard». Darkwing Duck er alter egoet  til Drake Mallard (originalstemme: Jim Cummings). Når Drake blir til Darkwing synes det som oftest lilla og grå røyk, samtidig som han sier sin standardfrase «La oss bli farlige». Ellers kan han gjenkjennes på sin lilla kappe, lilla dress og store lilla hatt. 
Andre viktige figurer i serien er adoptivdatteren til Darkwing, Gakkeline Mallard, og Rotor McKvakk.


== Rollefigurer ==
Drake Mallard/Darkwing Duck
Gakkeline Mallard (engelsk: Gosaline Mallard)
Rotor McKvakk (engelsk: Launchpad McQuack)
Morgana Macawber
Nega Duck
Liquidator
Mega Volt
Kvakkejack (engelsk: Quackerjack)
Busk Rot (engelsk: Bushroot)
Taurus Bulba
Stålnebb (engelsk: Steelbeak)


== Norske stemmer ==
Anders Hatlo som Darkwing Duck og Nega Duck
Harald Mæle som Rotor, Hebbe Flyttefot, Kvakkejack
Anita Eriksen som Gakkeline
Kari Ann-Grønsund som Morgana og Didi
Mari Maurstad som Anker Flyttefot, Bibi flyttefot og Anker (sesong 3)


== Engelske/originale stemmer ==
Jim Cummings som Darkwing Duck, Nega Duck og professor Molarity
Kath Soucie som Morgana


== Videospill ==
Parallelt med produksjonen av TV-serien ble det gitt ut videospill om Darkwing Duck. Det fantes et spill for Turbografx-16-konsollen, et til Nintendo (NES) og et til Game Boy.


=== NES og Gameboy ===
NES og Gameboy spillet var veldig likt Mega Man spillene, men med Darkwing Duck som spillbar figur, i spillet navigerer du deg gjennom St. Canard og slåss mot kriminelle, Darkwing Ducks fiender i serien er bosser i spillet. 
Game Boy-spillet var nesten identisk med NES-spillet, bortsett fra at Game Boy-versjonen var uten farger og hadde andre tekniske begrensninger.  
NES-versjonen ble i 2017 utgitt på nytt sammen med 5 andre Disney-baserte spill i Disney Afternoon Collection, tilpasset henholdsvis Playstation 4- og Xbox One-konsollene samt PC. 


=== Turbografx-16 ===


== Blader/bøker ==
Har kommet blader basert på Darkwing Duck


== Referanser ==


== Eksterne lenker ==
(en) Darkwing Duck på Internet Movie Database 
(en) Darkwing Duck på Metacritic
Harry Hole

Harry Hole er en fiktiv figur og hovedperson i en serie kriminalromaner av den norske forfatteren Jo Nesbø. Den første boka om Harry Hole utkom i 1997.
Hole er en politietterforsker som sliter med livet og med alkohol, men han er iherdig og gir ikke opp i etterforskningen av de sakene han har. Harry Hole bor i en leilighet i tredje etasje i en bygård i Sofies gate 5 på Bislett, Oslo, og er stamgjest på Restaurant Schrøder få hundre meter unna.
Nesbø har per 2022 skrevet 13 bøker om Hole. Disse bøkene er:

Flaggermusmannen 1997 (Rivertonprisen, Glassnøkkelen)
Kakerlakkene 1998
Rødstrupe 2000 (Bokhandlerprisen, Tidenes beste kriminalroman, kåret i Nitimen)
Sorgenfri 2002
Marekors 2003
Frelseren 2005
Snømannen 2007
Panserhjerte 2009
Gjenferd 2011
Politi 2013
Tørst 2017
Kniv 2019 (Rivertonprisen)
Blodmåne 2022


== Referanser ==


== Eksterne lenker ==
«Harry Hole», fra forfatterens nettsted (engelsk)
Årsta holmar

Årsta holmar er tre sammenhengende holmer i Årstaviken mellom stranden nedenfor Årsta Gård og Tantolunden på Södermalm. De tre øyene er forbundet med hverandre med gangbroer. Øyene tilhører bydelen Årsta, og ligger i bydelsområdet Maria-Gamla stan. De utgjorde en egen bydel fra 1926 til 1934.


== Bergsholmen ==
Bergsholmen er den midterste øya, 208 meter fra Årstas fastland. Den måler 260 × 170 meter, og det høyeste punktet er 19 moh. Tidligere ble den kalt Tallholmen. 


== Alholmen ==
Alholmen er den vestligste av holmene, 184 meter fra Södermalm og 195 meter fra Årstas fastland. Den måler ca. 260 × 170 meter, og det høyeste punktet er 7 moh. Årstabroene går over øya, men har ingen passasje til den. På den nordlige stranden ligger eiendommen Årsta Holmar fra 1737.


== Lillholmen ==
Lillholmen er den østligste holmen, 93 meter fra Södermalm. Den måler ca. 200 × 120 meter, og høyeste punkt er bare 4 moh.
Undervisning

Undervisning er en form for opplæring der kunnskap og ferdigheter formidles av en eller flere personer til andre personer. Undervisning er sammen med oppdragelse et hovedbegrep i pedagogikken. 


== Se også ==
Didaktikk
Læring
Utdannelse
Sålegjenger

Sålegjengere, eller plantigrad (zool.), er en fellesbenevnelse på pattedyr som går og løper (trår ned) på hele fotsålen (fra hælen til tåspissen), eksempelvis bjørner, gnagere, mårdyr, klippegrevlinger og primater (herunder mennesker).
Sålegjengeri regnes som en primitiv egenskap hos pattedyr og finnes hos mange amfibier, og krypdyr, men ikke hos fugler.


== Se også ==
Tågjenger
Oppdragelsesteori

Oppdragelsesteori er et fagområde innenfor pedagogikken som har nær sammenheng med didaktikk. 
I vid forstand omfatter oppdragelsteori en teoretisk drøfting av oppdragelsens hva, hvordan og hvorfor. Det dreier seg om hva man forstår som oppdragelsens oppgave og mål, hva innholdet i oppdragelsen skal være, de verdier og normer som legges til grunn for oppdragelsen, hvordan man kan oppdra, dvs. hvilke virkemidler som kan brukes, oppdragelsesmiljøet, oppdragerens holdninger osv. og begrunnelsen for oppdragelsesvalgene. En teoretisk drøfting av oppdragelsen aktualiserer viktige grunnlagsproblemer i pedagogikken, ikke minst menneskesynet. 
I snevrere forstand kan oppdragelsesteori bety mer praktisk orienterte anvisninger på den gode oppdragelse – mer eller mindre i form av konkrete råd og veiledning om hvordan skal takle konkrete oppdragelssituasjoner og -problemer.
Karjol

Karjol er et tohjult hestekjøretøy til persontransport.
Den rommet en eller to passasjerer og ble trukket av en hest. Den hadde en skvettskjerm foran til vern mot sprut og hestelort, plass til reisekiste eller lignende bak, og en polstret benk som vendte forover for passasjerene. Den var ofte utstyrt med nedfellbar kalesje for passasjerene. Konstruksjonen var lett og hjulene store, for å gjøre farten høyest mulig.
Karjolen ble brukt av skyssbønder og postbønder til transport av øvrighetspersoner og andre som skulle ut å reise. Postsendinger som var for store til å gå i en sadelsekk ble ofte kjørt med karjol. Mange hesteeiere hadde ikke karjol, men andre, og for dem mere nyttige, farkoster på både to og fire hjul.
Kusk

For stjernetegnet, se Kusken.Kusken var han som styrte hest og vogn under transport av mennesker. Ofte var passasjervogner utstyrt med eget kuskesete utenpå passasjerrommet. Plasseringen av dette kunne variere.
Som yrke kunne det være på heltid, som på større post- og passasjerruter eller tilfeldig deltid.
Noen steder var kusken en ansatt, mens andre kusker satset på selveierskap der dette var mulig. Mange steder hadde stallkaren kusking som tilleggsarbeide. Størrelsen på kjøretøyet kunne variere, fra karjol til diligense. 


== Referanser ==
Familiepedagogikk

Familiepedagogikk er et fagområde innenfor pedagogikken som omhandler oppdragelsen av barn og unge innenfor familiesammenhengen. Viktige tema innenfor familiepedagogikken er hva som kjennetegner familien som oppdragelsesarena, foreldrenes ansvar og autoritet i oppdragelsen i forhold til andre oppdragelsesinstanser, foreldrenes oppdragelsesverdier og mål og virkemidler i oppdragelsen i familien, samspillet mellom foreldre og barn og hvordan barnets egenart påvirker oppdragelsen, hvordan faktorer utenfor familien påvirker oppdragelsen i familien, familieutviklingens betydning for oppdragelsen, spesielle problemer knyttet til oppdragelsen innenfor ulike familieformer, besteforeldres og slektens familiepedagogiske funksjon og rolle og foreldreopplysning og andre familiepedagogiske støttetiltak.
Familiepedagogikk tilbys i dag som studieemne ved Pedagogisk forskningsinstitutt ved Universitetet i Oslo og ved Norsk lærerakademi i Bergen.
Konebæring

Konebæring er en sport der det gjelder å bære kvinner. Et lag består av en mann og en kvinne, der mannen skal bære kvinnen gjennom en spesialbygd hinderbane på kortest mulig tid. Sporten ble først lansert i Sonkajärvi i Finland.
Det blir avholdt konkurranser i Sonkajärvi (der premien er kvinnens vekt i øl) og Marquette i Michigan.


== Eksterne lenker ==
Sonkajärvi – Verdensmesterskapet i konebæring
En artikkel om det nordamerikanske mesterskapet i konebæring
Resultatliste fra NM i konebæring 2005
Hestelort

Hestelort eller hestepærer er folkelige navn på hestens avføring.
I likhet med andre planteetere, spiser hesten store mengder med celluloseholdige fibre sammen med de stoffer den nyttiggjør seg ved å fordøye dem. Restproduktene kommer ut av endetarmen som gass (hovedsakelig metan) og hestepærer.
I og med at hesten støter slike ting ut mens den er i bevegelse, blir det ofte liggende igjen. Dette var et kjent problem før bilens tidsalder. En kjent statistisk beregning fra 1880-årene viste at der var et økende transportbehov i London. Dette førte allerede til at hestebestanden økte fortere enn befolkningen. Siden hver hest produserte samme mengde lort, var det lett å vise at Londons gatenett i 1920 ville være begravd under metervis av stoffet.
Hestelort kan inneholde bakterier som er skadelige for mennesker, (for eksempel tetanus) og bør omgås med forsiktighet. Den ble ellers regnet som særlig god som rosegjødsel, og ble derfor tatt vare på også i byene.
Hestemøkk har vært mye brukt som gjødsel. Til Røros var det stor ferdsel med hest, særlig med slede i vinterhalvåret. Inntektene fra ferdafolket var gjerne den møkka som lå igjen etter hestene og noen øre for salg av melk og kaffe. Slik beskriver Eilert Sundt det i 1858, men senere på 1800-tallet ble det vanlig også å forlange 10 øre for seng og stallplass. Men hestemøkka var et viktig og verdifullt betalingsmiddel. Mye av jorda rundt Bergstaden var sur av svovelrøyken fra smeltehytta. Her var det behov for mye gjødsel. Gjødsel var mangelvare, og slik var hestemøkka fra ferdahesten et viktig tilskudd.


== Hestelort i litteraturen ==
Alf Prøysens folkevise om Tordivelen og flua forteller at bryllupet stod på en hestelort.
Einar Skjæråsens dikt Spurven refererer også til hestelorten.
Presten som laut ete hestelort er et skjemteeventyr.


== Referanser ==


== Litteratur ==
Borgos, Randi og Spangen, Amund (2001): På Sta'a og uti markom. Ei rundreise i Røros-bygdenes kulturhistorie. Røros. ISBN 82-994091-2-8
Thomas Löfkvist

Thomas «Gotland» Löfkvist (født 4. april 1984 i Visby) er sportsdirektør for det svenske kontinentallaget Team Tre Berg-Bianchi og tidligere profesjonell syklist. Han ble profesjonell i 2004, som den yngste svensken gjennom tidene, i det franske laget Française des Jeux, før han før 2008-sesongen gikk til Team High Road. Etter 2009-sesongen gikk han over til det nystartede Team Sky. Han har lenge blitt betraktet som Sveriges mest lovende syklist, og enkelte mener han til og med er en av de mest talentfulle i hele sykkelsporten. Löfkvist var den yngste deltageren i Tour de France i 2005 (61.-plass) og  2006. Det er noe uenighet blant ekspertene om det var et godt valg av lagledelsen i Française des Jeux å la ham stille i så mange ritt i så ung alder, og spesielt i et hardt ritt som Touren. Resultatene de siste årene har heller ikke vært imponerende i forhold til de høye forventningene som stilles til ham. 
Som rytter er Löfkvist er typisk sammenlagtkandidat, med gode ferdigheter på tempo og i bakkene. 
De senere årene har Löfkvist fått tilnavnet "Gotland" på grunn av sitt fødested, men som ung gikk han under navnet "Little Onion".


== 2003 - 2007 ==
Löfkvist vant den siste etappen i Circuit de la Sarthe 2004 og vant da også rittet sammenlagt. Det er kun Bernard Hinault og Greg Lemond som har vunnet dette rittet i en yngre alder enn Löfkvist. Franck Bouyer ble nummer to, 19 sekunder etter svensken. Fire dager senere ble rekkefølgen den motsatte, da Franck Bouyer slo Löfkvist med ett sekund i den franske semiklassikeren Paris-Camembert. 
Han deltok i  OL i Aten, der han ble nummer 34 av 37 syklister i temporittet. Han startet på landeveisrittet i OL, men brøt.
Löfkvist ble nummer to på Vuelta a Españas 14. etappe i 2007 til Villacarrillo. Det var Sveriges beste innsats i Spania rundt på 25 år.


== 2008 ==
Sesongen 2008 åpnet svært bra for Thomas Löfkvist. Han ble nummer tre i UCI ProTour-rittet Tirreno-Adriatico etter Fabian Cancellara og Enrico Gasparotto, og vant dessuten konkurransens ungdomstrøye. Löfkvists beste etappeplassering i rittet var tredjeplassen på femte etappe, en tempoetappe, etter Fabian Cancellara og David Zabriskie.  I klassikeren Milan-Sanremo, noen få dager etter Tirreno-Adriatico, gikk Löfkvist i et brudd sammen med blant andre Paolo Bettini og Davide Rebellin. Bruddet holdt lenge avstand ned til hovedfeltet og hadde på det meste rundt 40 sekunders ledelse på hovedfeltet. Gruppen ble hentet rett før siste bakke og Löfkvist trillet inn til en 86.-plass.
I Tour de France kjørte han i ungdomstrøya på fem etapper.


== Meritter ==


== Referanser ==


== Eksterne lenker ==
(en) Thomas Löfkvist – Olympedia 
(en) Thomas Löfkvist – Sports-Reference (OL-resultater – arkivert) 
(sv) Thomas Löfkvist – Sveriges olympiske komité 
(en) Thomas Löfkvist – ProCyclingStats 
(en) Thomas Löfkvist – Cycling Archives 
(en) Thomas Löfkvist – Cycling Quotient 
(en) Thomas Löfkvist – CycleBase 
(en) Thomas Löfkvist – TheSports.org